OzLabs/hebrew-wiki-articles huggingface dataset:
מייקל באקול

מייקל באקול (באנגלית: Michael Bacall; נולד ב-19 באפריל 1973) הוא שחקן קולנוע ותסריטאי אמריקאי, הוא מוכר בעיקר בכתיבת הסרטים "סקוט פילגרים נגד העולם", "רחוב ג'אמפ 21" "רחוב ג'אמפ 22" ו"פרויקט X".

==ביוגרפיה==
באקול נולד בלוס אנג'לס, קליפורניה. הוא שיחק בסרטים ובטלוויזיה מגיל קטן. ופנה לכיוון הכתיבה בשנות האלפיים, הוא כתב וכיכב בסרט "Manic" משנת 2001. במהלך הקריירה שלו, באקול כתב ומכר מספר תסריטים לחברת "Major film studio".

באקול כתב יחד עם אדגר רייט את העיבוד הקולנועי לסדרת ספרי הרומן הגרפי הקנדי סקוט פילגרים, לסרט סקוט פילגרים נגד העולם. באקול כתב את התסריט לסרט רחוב ג'אמפ 21 משנת 2012 וכתב במשותף עם עוד שני תסריטאים נוספים את התסריט לסרט ההמשך רחוב ג'אמפ 22 שיצא לאקרנים בשנת 2014.

==פילמוגרפיה==
===משחק===
* 1989: Columbo Goes to the Guillotine
* 1989: Wait Until Spring, Bandini
* 1993: לשחרר את וילי
* 1993: כך הייתי
* 1997: באפי ציידת הערפדים - פרק יחיד
* 2000: אגדה עירונית 2
* 2001: משוגע
*2002: מתוקה
* 2004: אבודים
* 2007: חסין מוות
* 2009: ממזרים חסרי כבוד
* 2012: ג'אנגו ללא מעצורים
*2018: ספיבק

===כתיבה===
* 2001: משוגע
* 2003: Bookies
* 2010: סקוט פילגרים נגד העולם
* 2012: פרויקט X
* 2012: רחוב ג'אמפ 21
* 2014: רחוב ג'אמפ 22

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:תסריטאי קולנוע אמריקאים
קטגוריה:תסריטאים אמריקאים
קטגוריה:אמריקאים שנולדו ב-1973
סאלי

צ'וי ג'ין-רי (29 במרץ 1994<ref name="Russell2014"></ref> – 13 או 14 באוקטובר 2019<ref name="13_or_14"></ref><ref>Gwon Jun-yeong: [http://www.joynews24.com/view/1214764 설리 사망, 심경 변화 메모 다수 발견…경찰 "마지막 글 상당한 분량…유서는 아냐"] , JoyNews24, October 15, 2019 (사망 시간이 언제인지 특정되지는 않았으나 "No specific time of death was specified").</ref>), הידועה יותר בשם הבמה שלה סאלי ( ), הייתה שחקנית דרום קוריאנית וזמרת. לראשונה היא עשתה את הופעת הבכורה שלה כשחקנית ילדה, והופיעה כחברת צוות משנה בדרמה ההיסטורית של SBS Ballad of Seodong (2005). בעקבות זאת, היא זכתה במספר תפקידי אורח, והופיעה בסדרות הטלוויזיה " אהבה זקוקה לנס" (2005) ועיר דרמה (2007), ובסרט " חופשה " (2006). לאחר מכן היא הופיעה בסרטים העצמאיים " פאנץ' ליידי" (2007) וב- BA:BO (2008), שהראשון היה בפעם הראשונה שלה לוהקה לתפקיד דרמטי משמעותי.

לאחר שחתמה על חוזה תקליטים עם SM Entertainment, סאלי עלתה לגדולה כחברה בקבוצת הבנות f(x) שהוקמה ב-2009. הקבוצה זכתה להצלחה קריטית ומסחרית כאחד, עם ארבעה סינגלים קוריאנים מספר 1 והכרה בינלאומית לאחר שהפכה למופע ה-K-Pop הראשון שהופיע ב- SXSW . במקביל לקריירת המוזיקה שלה, חזרה סאלי לשחק על ידי השתתפותה בסדרת הקומדיה הרומנטית של SBS, To the Beautiful You (2012), עיבוד קוריאני האנה-קימי, שם הופעתה התקבלה בצורה חיובית וזיכתה אותה בשני פרסי דרמה SBS ומועמדות לפרסי האמנויות ה-49 של Paeksang .

הקריירה הקולנועית של סאלי התקדמה עם השתתפותה בסרטי הפנטזיה "הפיראטים" (2014) ודרמת ההתבגרות Fashion King (2014). במהלך מסע העיתונאים של "הפיראטים", סאלי לקחה הפסקה מתעשיית הבידור עקב בעיות בריאות ולאחר היעדרות של שנה מקידום עם f(x), היא עזבה את הקבוצה באוגוסט 2015 וחודשיים אחר כך הוציאה הלהקה את השיר "4 Walls". בין 2015 ל-2017, היא יצאה למספר קמפיינים של דוגמנות לפני שהפכה לדוגמנית תמיכה עבור אסתי לאודר.<ref name="el"></ref> סאלי משכה תשומת לב על תפקידה במותחן הנאו-נואר הניסיוני Real (2017). מאוחר יותר היא חזרה לתעשיית המוזיקה ב-2018, הופעת אורח בסינגל של דין " Dayfly " והוציאה את סינגל הסולו הראשון שלה "Goblin" ביוני 2019, שהיה הפרויקט המוזיקלי האחרון שלה לפני מותה.<ref name="naver1"></ref>

סאלי הוכרה כדמות בולטת בתרבות הפופולרית הקוריאנית בזכות דמותה הבוטה, והפכה לאדם המבוקש ביותר בגוגל בדרום קוריאה ב-2017, לפני נשיא דרום קוריאה דאז מון ג'יאה-אין, והנשיא לשעבר של דרום קוריאה פארק ג'ון-היי, שהודח באותה שנה.<ref name="google1"></ref>

==קישורים חיצוניים==

== הערות שוליים ==
גראמן גאלפסטרים 1

מטוס גראמן גאלפסטרים של חברת [[אירואל תעופה ברישום ישראלי, חונה בנמל התעופה בן-גוריון בשנת 1995]]
הגראמן גאלפסטרים I (Grumman Gulfstream I) הוא מטוס בעל שני מנועי טורבו-פרופ, מתוצרת גראמן. המטוס טס לראשונה ב-14 באוגוסט 1958. בסך הכל יוצרו כ-200 יחידות של המטוס. יורשו של המטוס, הוא הגראמן גאלפסטרים 2 שהחל לטוס ב-1966.

== היסטוריה ==
בתחילה רצתה החברה לייצור מטוס המבוסס על ה-C-1 טריידר שפותח על ידי חברת גראמן ב-1952, אולם לאחר מחקר הבינה החברה כי מטוס שכזה לא יימכר היטב, ועליהם לפתח מטוס חדש לחלוטין. ביוני 1957 תכנון המטוס הושלם, והחברה החלה במכירתו, תוך התאמה ללקוחות על-פי דרישתם. 

גרסה מותאמת של המטוס תחת השם VC-4A יוצרה עבור משמר החופים של ארצות הברית, ויועדה עבור הטסת מפקדים עד שנות ה-80, לאחר מכן הוסב המטוס להטסת מטען וכחמ"ל עד ל-2001.

גרסה מוארכת של המטוס, G-159C, עם מקום ל-37 נוסעים שירתה מספר חברות תעופה, אולם רק 5 יחידות יוצרו מהמטוס.

נכון לאוגוסט 2006, 44 מטוסים מדגם הגראמן גאלפסטרים 1 עדיין בשירות, כש-13 מתוכם בשירות חברת פיניקס אייר הפועלת בג'ורג'יה, ארצות הברית.
==בישראל==
חברת אירואל תעופה הישראלית חכרה 3 מטוסי גראמן גאלפסטרים 1, החל משנת 1993 ועד 1998, ששימשו עבור טיסות בקווים קצרים ופנים ארציים.

== נתונים טכניים ==
====מבנה====
*אורך - 19.43 מטר
*מוטת כנפיים - 23.93 מטר
*שטח כנפיים - 56.7 מ"ר
*משקל ריק - 9,934 ק"ג
*משקל המראה מרבי - 15,921 ק"ג

*צוות - 2
*נוסעים - 10-24 נוסעים
====ביצועים====
*מהירות שיוט - 560 קילומטר לשעה
*רום מקסימלי - 7,600 מטר
*טווח מרבי - 4,088 ק"מ

==קישורים חיצוניים==

==הערות שוליים==

קטגוריה:מטוסי נוסעים אמריקאיים
קטגוריה:כלי טיס אמריקאיים
גאלפסטרים 1
גראמן גאלפסטרים 2

גראמן גאלפסטרים II (Gulfstream II) הוא מטוס מנהלים שתוכנן ויוצר על ידי חברת גראמן (שהפכה לגראמן אמריקן, ולבסוף לחברת גאלפסטרים אמריקן), מחליפו של הגראמן גאלפסטרים 1. המטוס החל לטוס ב-2 באוקטובר 1966, ויוצרו 258 יחידות ממנו. ב-1979 החלה החברה לייצר את יורשו, הגאלפסטרים 3. שלא כקודמו, הגאלפסטרים 2 מצויד במנועי סילון ובשל כך בעל מהירות וטווח גבוהים יותר.

ארבעה מטוסי גארמן גאלפסטרים 2 משמשים כמדמי מעבורת חלל בשירות נאס"א. המטוסים עברו שינויים והתאמות על מנת לשרת את תפקידם כראוי.

בנוסף כמה מדינות מחזיקות את המטוס כחלק מכוחות הצבא שלהם, בין השאר: מרוקו, לוב, גבון, ניגריה, עומאן, פנמה, ונצואלה וארצות הברית (הן בחיל האוויר והן במשמר החופים).

== נתונים טכניים ==
====מבנה====
*אורך - 24.36 מטר
*מוטת כנפיים - 20.98 מטר
*שטח כנפיים - 75.21 מ"ר
*משקל ריק - 16,576 ק"ג
*משקל המראה מרבי - 29,711 ק"ג

*צוות - 2
*נוסעים - 19 נוסעים
====ביצועים====
*מהירות מקסימלית - 936 קילומטר לשעה
*מהירות שיוט - 778 קילומטר לשעה
*סייג רום - 13,715 מטר
*טווח מרבי - 6,635 ק"מ

==קישורים חיצוניים==

קטגוריה:מטוסי נוסעים אמריקאיים
קטגוריה:כלי טיס אמריקאיים
גאלפסטרים 2
CodeProject

CodeProject הוא אתר מוביל בעולם בתחום שיתוף קוד ומידע בין מפתחים. משתמשים רשומים מקבלים דירוג ויכולים להשפיע על תוכן האתר, לערוך שאלות ומאמרים.
ישנם (נכון לאוגוסט 2014) כ-11 מיליון מפתחים רשומים. האתר הוקם על ידי כריס מאונדר ודייוויד קאנינגהאם ב 1999. ביולי 2014 דורג כאתר ה 1200 בעולם בדירוג אלקסה.

האתר משמש פלטפורמה למפתחים ברמות שונות ואפילו מתחילים חדשים שאינם יודעים לפתח, בה יכולים משתמשים אלו לשאול שאלות ולספק דוגמאות וקוד מקור ולקבל עזרה והדרכה במימוש פתרון, תיקון באגים או הכוונה לדרך פתרון חלופית.

האתר מתמחה בטכנולוגיות מבוססות רשת, אפליקציות הנשענות על טכנולוגיות של מיקרוסופט, פיתוח אפליקציות למכשירים ניידים.

מרבית המאמרים באתר נכתבו או הועלו על ידי משתמשי האתר ומשמשים כמקור נגיש של קוד פתוח למפתחים ברחבי העולם. ההורדה של מאמרים וקוד היא חינם. בנוסף הוקם ב 2014 אתר בבעלותה הנותן שירות של הדרכה דרך סרטוני וידאו בתשלום.

מרבית התוכן משוחרר ברישיון CPOL (ראשי תיבות של: Code Project Open License), אך הרישיון ניתן לעריכה על ידי המשתמש.
המאמרים נבחנים על ידי משתמשים בעלי דירוג מתאים באלגוריתם פנימי של אישורים ועריכות משתמשים אלו ואם עומדים ברף משוחררים תחת רישיון מתאים באתר.

== שפות פתוח וטכנולוגיות ==
שפות עיקריות המופיעות תדיר במאמרים ושאלות האתר:
*C/C++ (דגש על Microsoft Foundation Class, אך גם תחומים נוספים רבים)
*C#
* WPF
*Visual Basic
*ASP
* ASP.NET
*J Sharp
*Common Lisp
*QwickJava
*Ajax
*SQL
*Delphi
*Java
*MVC
*Perl
* Silverlight
* Android

==קישורים חיצוניים==
* 

קטגוריה:תוכנה חופשית
קטגוריה:אתרי אינטרנט שהושקו ב-1999
קטגוריה:אתרי טכנולוגיה
קטגוריה:אתרים מבוססי תוכן משתמש
קטגוריה:קהילות מפתחי תוכנה
קנאת פין

בפסיכואנליזה, קנאת פין מתייחסת לשלב בהתפתחותן של בנות, על פי המודל הפסיכוסקסואלי של זיגמונד פרויד, בו ילדות חוות חרדה כשהן מגיעות להבנה כי אין להן פין כמו לבנים. במסגרת תאוריה זו קנאת הפין מקושרת לתסביך אלקטרה.

פרויד טען כי הבנה זו מביאה לשינויים רבים בהתנהגותן לכיוון פיתוח זהות מגדרית נשית. בתאוריה הפרוידיאנית, שלב קנאת הפין מתחיל את השינוי מחיבור רגשי לאם, לתחרות עם האם עבור תשומת לבו, הכרתו וחיבתו של האב. התנהגות מקבילה קיימת אצל בנים כאשר הם מגיעים להבנה כי לנשים אין פין; פרויד כינה אותה חרדת סירוס . 

למרות שהתאוריה הפסיכואנליטית מוכרת בפסיכולוגיה הפופולרית, מופנית כלפיה ביקורת לא מעטה. יש הטוענים כי היא אינה מבוססת מדעית,<ref name=":42"></ref> ואף יכולה להיחשב לפסאודו־מדע.<ref></ref> קיימת גם ביקורת על האפקטיביות הנמוכה של הטיפול הפסיכואנליטי.<ref></ref><ref></ref> 

בתרבות העכשווית משתמשים לעיתים במונח זה על מנת להתייחס לנשים שלכאורה היו רוצות להיות גברים; זאת למרות שבמקור אין הכוונה לקנאת פין של בנות במובן הפשטני והקונקרטי, אלא לחלק טבעי בהתפתחותם של ילדים.

== התאוריה של פרויד ==
פרויד הציג לראשונה את תאוריית העיקרון של העניין והקנאה בפין בכתבתו "על התאוריות המיניות של ילדים" (1908). העיקרון לא הוצג במהדורה הראשונה של ספרו המוקדם יותר "שלוש תרומות לתאוריית המין" (1905), אך תקציר של הכתבה משנת 1908 הוסף למהדורה השלישית של הספר בשנת 1915. בספר "על הנרקיסיזם" (1914) הוא מתאר כיצד כמה נשים מפתחות אידיאל גברי כ"הישרדות הטבע הגברי שהיה פעם בבעלותן". חשיבות המונח גברה כאשר פרויד פיתח בהדרגה את רעיונותיו על התפתחות המיניות של הילד, בין השאר את התאוריה על המעבר מהשלב הפאלי לשלב החביון (ראו המודל הפסיכוסקסואלי).

== ראו גם ==
* טרנסג'נדר
* קנאה
* מיניות

== לקריאה נוספת ==
<div class="mw-content-ltr">
* Ferrell, Robyn (1996). Passion in Theory: Conceptions of Freud and Lacan. London: Routledge. .
* Friedan, Betty (2013) [1963]. "The Sexual Solipsism of Sigmund Freud". The Feminine Mystique (50th anniversary ed.). New York: W.W. Norton. .
* Kaplan, H.; Saddock, B.; Grebb, J. (1994). Kaplan and Saddock's Synopsis of Psychiatry (7th ed.). Baltimore: Williams and Wilkins. .
* Irigaray, Luce (1985). This Sex Which is Not One. Ithaka: Cornell University Press. .
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה התפתחותית
קטגוריה:פסיכואנליזה
קטגוריה:פין
מחנה הריכוז סן סיפריאן

מפת מחנות ריכוז והשמדה בשואה
מחנה הריכוז סן סיפריאן (Saint Cyprien; לעיתים מתועתק Saint Cyprian) היה מחנה ריכוז שפעל בדרום מזרח צרפת, ליד העיירה סן סיפריאן . המחנה נבנה על קרקע חולית ובסביבה חסרת תנאי תברואה בסיסיים, טיפול רפואי הולם, מזון ואספקת מים סדירה. במשך תקופת קיומו של המחנה לא היה די בצריפים שבו לשם מתן שיכון בתנאים ראויים לעצירים שבו ואלה שוכנו בצפיפות שתרמה להתפתחות מגפות במחנה.

== ההיסטוריה ==
עם הקמתו במרס 1939 היה סן סיפריאן מחנה מעצר לכ-90,000 פליטים שהגיעו מספרד במהלך מלחמת האזרחים בספרד. עם פלישת גרמניה להולנד, לבלגיה ולצרפת, במאי 1940, נעצרו אלפי פליטים גרמניים ששהו בצרפת ונשלחו לסן סיפריאן, מחשש שהם מרגלים למען גרמניה הנאצית או אוהדים את מטרותיה ולפיכך עוינים לצרפת.

בין עצורים אלה היו מתנגדי המשטר הנאצי בצרפת, וכן כ-7,500 יהודים גרמניים-לשעבר, נרדפי הנאציזם. הם נעצרו כיוון שנחשדו כפעילים למען גרמניה, עקב כך שהיו בעברם אזרחים גרמנים ועקב כך שהגיעו מגרמניה, וזאת למרות שאזרחותם הגרמנית של היהודים שביניהם נשללה עוד ב-1935 בתוקף חוקי נירנברג. 
עם הכיבוש הנאצי בצרפת במלחמת העולם השנייה שימש מחנה סן סיפריאן לשם מעצרם של יהודים גרמניים, צרפתיים, בלגיים והולנדים רבים. רבים מהם היו אמנים, ובהם ציירים, ביניהם פליקס נוסבאום. בקיץ 1940 חלו כ-85% מאסירי המחנה בדיזנטריה עקב תנאי ההיגיינה הגרועים וכן הצפיפות הקשה במחנה. 

מחנה הריכוז סן סיפריאן נסגר ב-19 בדצמבר 1940 ואסיריו הועברו למחנה המעצר גירס.

==קישורים חיצוניים==

<div style="direction: ltr;">
* [http://www.apra.asso.fr/Camps/En/Camp-St-Cyprien.html CAMP OF ST-CYPRIEN-PLAGE (Pyrénées Orientales)] 
</div>

==הערות שוליים==

קטגוריה:מחנות ריכוז בצרפת
קטגוריה:לנגדוק-רוסיון
מחוז אייקוצ'ו

מחוז אייקוצ'ו (בספרדית: Departamento de Ayacucho) הוא אחד מ-25 מחוזות פרו, בדרום-מרכז המדינה, ובירתו היא העיר אייקוצ'ו. שטח המחוז הוא 43,814 קמ"ר, ואוכלוסייתו 619,522 תושבים (נכון ל-2005). המחוז מחולק ל-11 פרובינציות ול-111 נפות (distritos).

האזור ברובו הררי, כשרכס הרי האנדים עובר בתוך שטחו. הנקודה הגבוהה ביותר במחוז היא פסגת הר הגעש "סרה סרה" (5,505 מטר מעל גובה פני הים).

במהלך מסעי הטרור של ארגון הנתיב הזוהר נפגע המחוז פעמים רבות. ב-2005 נערך משאל עם בקרב תושבי המחוז, לבחון את איחוד המחוז עם המחוזות איקה ומחוז ואנקבליקה, אולם ההצעה נדחתה.
רעידת אדמה בעוצמה של 6.9 בסולם מגניטודה לפי מומנט הכתה בדרום-מזרח המחוז ב-24 באוגוסט 2014. עשרות בניינים נפגעו, אך רק אנשים בודדים נפצעו.

==קישורים חיצוניים==

* 

==הערות שוליים==

אייקוצ'ו
טלקסקלה (עיר)

טלקסקלה דה חיקוטנקטל (בספרדית: Tlaxcala de Xicohténcatl), או בקיצור טלקסקלה, היא בירת מדינת טלקסקלה במקסיקו.

==היסטוריה==
לפני הכיבוש הספרדי באזור מדינת טלקסקלה התקיימה מדינה ילידית בעלת אותו שם שהייתה אויבת של האצטקים, אך האחרונים לא הצליחו לכבוש אותה. למדינה לא הייתה עיר בירה מובהקת לחלוטין והיא התרכזה סביב מספר יישובים, אשר אחד מהם הוא המקור לעיר טלקסקלה של היום.

כשהרנאן קורטס הגיע לאזור ב-1519 הוא כרת ברית עם הטלקסקלנים נגד האצטקים והם עזרו לו להביס את האימפריה האצטקית. לאחר מכן הספרדים עזרו לטלקסקלנים להקים את העיר טלקסקלה. תחילה העיר הייתה מיושבת בעיקר על ידי הילידים, אך במהלך השנים הם עזבו את העיר ומתיישבים ספרדים באו במקומם. ב-1535 המלך קרלוס הראשון העניק לטלקסקלה מעמד של עיר.

ב-1824, לאחר מלחמת העצמאות של מקסיקו, נוצרה הטריטוריה הפדרלית של טלקסקלה. ב-1856 הטריטוריה הפכה למדינה, והעיר טלקסקלה נבחרה להיות בירתה.

העיר סבלה מהמהפכות ומהמשטרים הדיקטטוריים במקסיקו במאה ה-19, אך היא התחילה להשתקם לאחר המהפכה המקסיקנית בתחילת המאה ה-20.

==כלכלה==
טלקסקלה היא המרכז הכלכלי של מדינת טלקסקלה. הכלכלה המקומית מסתמכת בעיקר על קמעונאות.

==חינוך==
בעיר פועלים מספר מוסדות להשכלה גבוהה, בהם האוניברסיטה האוטונומית של טלקסקלה.

==קישורים חיצוניים==

* 
* 

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו במאה ה-16
סימונסון

סימונסון או סימונזון הוא שם משפחה יהודי שמשמעו: בן סימון או בן שמעון.

קטגוריה:שמות משפחה אשכנזיים
קטגוריה:שמות משפחה שמבוססים על השם שמעון
קטגוריה:שמות משפחה פטרונימיים
דני או'דונוהיו

דניאל ג'ון מארק לוק או'דונוהיו (באנגלית: Daniel John Mark Luke O'Donoghue, נולד ב-3 באוקטובר 1980) הוא זמר יוצר אירי. ידוע בעיקר כסולן להקת הרוק האלטרנטיבי "הסקריפט" וכשופט בתחרות הכישרונות הבריטית The Voice.

==שנותיו המוקדמות==
או'דונוהיו נולד לאליס ושיי או'דונוהיו, אביו היה חלק מלהקה בשם "The Dreams". הוא הצעיר מבין שישה אחים ואחיות. או'דונוהיו לא השלים את לימודיו התיכוניים על מנת להצליח בתחום המוזיקה.

==קריירה==
===תחילת הקריירה===
או'דונוהיו היה חבר בלהקת "Mytown" אשר פעלה מ-1996 ועד לפירוקה ב-2001 יחד עם מארק שיאהן, חבר ב-הסקריפט עד היום. בשנת 1999 הוחתמו השניים על ידי חברת התקליטים יוניברסל רקורדס. או'דונוהיו עבר ללוס אנג'לס והחל בכתיבת שירים עבור אומנים כמו TLC, בויז טו מן ובריטני ספירס. לאחר שנה של כתיבה חזרו או'דונוהיו ושיאהן לדבלין וצירפו אליהם את המתופף גלן פאוור ויחד החלו לעבוד על חומרים משלהם. בשנת 2001 הקימו את להקת הסקריפט.

===הסקריפט===
אלבום הבכורה של הלהקה יצא ב-8 באוגוסט 2008 ונקרא "The Script". או'דונוהיו היה שותף לכתיבת כל שירי האלבום והאלבום הפך להצלחה מסחרית בעיקר באירלנד שם הגיע למקום הראשון מצעד האלבום האירי. בספטמבר 2010 יצא האלבום השני של הלהקה שנקרא "Science & Faith". ב-7 בספטמבר 2012 יצא האלבום השלישי תחת השם "#3". ב-12 בספטמבר 2014 עתיד לצאת האלבום הרביעי אשר נקרא "No Sound Without Silence".

===The Voice===
ב-2012 ביצע או'דונוהיו את הופעתו הראשונה בדה וויס הבריטי לצדם של השופטים ג'סי ג'יי, will.i.am וטום ג'ונס. שנה לאחר מכן הוא שב לתוכנית והיה המנטור של הזוכה של העונה, אנדריאה בג'ליי. ב-16 ביולי 2013 הודיע או'דונוהיו כי הוא עוזב את התוכנית על מנת להתרכז בלהקה. בעונה השלישית הוחלף על ידי ריקי וילסון הסולן של להקת קייזר צ'יפס.

==חיים אישיים==
ב-14 בפברואר 2008 נפטר אביו של או'דונוהיו ממפרצת בבטן. לזכרו קעקע או'דונוהיו ורז על זרועו השמאלית וכתב את השיר "If You Could See Me Now" אשר יצא מאלבומם השלישי של הלהקה.

==קישורים חיצוניים==

קטגוריה:זמרים אירים
קטגוריה:דבלין: אישים
קטגוריה:שופטי The Voice
קטגוריה:אירים שנולדו ב-1980
וורקראפט: ההתחלה

פאנל וורקראפט בכנס [[קומיק-קון, סן דייגו, 2015]]
וורקראפט: ההתחלה (באנגלית: Warcraft, ידוע גם באנגלית כWarcraft: The Beginning) הוא סרט פנטזיה אפי סיני - אמריקאי משנת 2016 בבימויו של דנקן ג'ונס. הסרט מבוסס על סדרת משחקי המחשב "וורקראפט".

הסרט הוכרז לראשונה בשנת 2006 כפרויקט משותף של Legendary Pictures ומפתחי משחק הווידאו Blizzard Entertainment.

הקרנת הבכורה נערכה בלוס אנג'לס שבקליפורניה ב-6 ביוני 2016 בתיאטרון הסיני. הסרט קיבל ביקורות שליליות מצד מבקרי קולנוע שצפו בהקרנת הבכורה בתיאטרון הסיני בלוס אנג'לס שבקליפורניה.

== הפקה ופיתוח ==
ב-9 במאי 2006 הכריזו אולפני לג'נדרי על רכישת הזכויות להפקת סרט הקולנוע של "וורקראפט" מחברת בליזארד אנטרטיינמנט. קודם לכן, בליזארד שקלו במקור לשכור סופר עבור העיבוד הקולנועי. החברות תכננו במקור להפיק סרט שעלילתו תתרחש ביקום כותרי וורקראפט אך לא תעקוב אחר עלילת משחק ספציפי בסדרת המשחקים. ביוני 2007, תומאס טול, יו"ר אולפני לג'נדרי ציין כי האולפנים עובדים על העיבוד הקולנועי בשיתוף עם המעצבים והכותבים של בליזארד אנטרטיינמנט. ביולי אותה שנה, המעצב הבכיר של המשחקים, רוב פארדו, ציין כי מעצבי המשחק עובדים בשיתוף פעולה עם האולפנים על פיתוח תסריט הסרט.

באוגוסט 2007, בכנס BlizzCon, פורסם לראשונה שהסרט מתוכנן לצאת לאקרנים במהלך שנת 2009 ונאמר שהסרט יתמקד בברית האנושית ועלילתו תתרחש שנה אחת לפני תחילת עלילת המשחק וורלד אוף וורקראפט. בפסטיבל קומיקון 2013 אולפני לג'נדרי הכריזו כי דנקן ג'ונס נבחר לביים את הסרט.

הצילומים החלו ב-13 בינואר 2014 והושלמו ב-23 במאי אותה שנה. בנובמבר 2015 הופץ הטיזר טריילר הראשון. הסרט יצא בארצות הברית ב-10 ביוני 2016.

==מוזיקה==
באוקטובר 2014 Legendary Pictures שכרו את ראמין דג'וואדי (משחקי הכס), המוזיקאי ההודי-אמריקאי כדי להלחין ולכתוב את הפסקול לסרט.

== דמויות ==
===אנשי רוח הסערה ===
* טרוויס פימל - סר אנדוין לות'אר - מנהיג הברית.
* דומיניק קופר - המלך ליין וורין, שליט ממלכת רוח הסערה.
* בן פוסטר - מגנה מדיב, שומר טיריספאל. מגן שדות הכשף.
* בן שנצר - קדגאר, קוסם צעיר שמעוניין לדעת על האמת בעת שותפתו עם מדיב.
* רות נגה - הגבירה טאריה, מלכת רוח הסערה.

===עדר האורקים===
* טובי קבל - דורוטאן, מנהיג העדר
* קלנסי בראון - בלאקהאנד (יד שחורה) "המשמיד", מנהיג העדר והחיה של גול'דאן, האנטגוניסט המשני בסרט.
* רוב קזינסקי - אורגרים פטיש האבדון, חברו של דורוטאן.
* דניאל וו - גול'דאן, מנהיג מועצת הצללים החותר תחת שלטונו של מנהיג העדר והאנטגוניסט הראשי בסרט.

===שחקנים אחרים===
* פאולה פאטון - גארונה הלפאורקן, ניצולה חצי-אורקית שלכודה במאבק בין הברית לבין העדר.
* ברקלי דאפילד - קאלן.
* קלום קית' רני - מורוס, מושל מעוז מסתורי בשם קאראזאן, מקום מגוריו של מדיב.

==קישורים חיצוניים==

* 

;ביקורות
* 
* 
* 

==הערות שוליים==

קטגוריה:בליזארד
ההתחלה
קטגוריה:זיכיונות: סרטים וסדרות
קטגוריה:סרטי 2016
קטגוריה:סרטי אולפני יוניברסל
קטגוריה:סרטי פנטזיה אמריקאיים
קטגוריה:סרטים שמבוססים על משחקי וידאו
קטגוריה:משחקי בליזארד
דיקסון (רוסיה)

היישוב דיקסון והאי דיקסון הסמוך
דיקסון (ברוסית: Диксон) הוא יישוב עירוני קטן בצפון מחוז קרסנויארסק ברוסיה, אחד היישובים הצפוניים והמבודדים ביותר בעולם. במקום נמצא הנמל הצפוני ביותר של הצי הרוסי. בתקופת השלטון הסובייטי הייתה עיר סגורה ובשיאה התגוררו בה כ-5,000 איש (ב-1985), מאז חלה התדרדרות ונכון ל-2015 מתגוררים ביישוב 650 נפש וכמות האוכלוסייה נמצאת במגמת ירידה מתמדת.

== היסטוריה ==
היישוב נוסד ב-7 בספטמבר 1915 ונקרא על שמו של הסוחר השוודי-סקוטי אוסקר דיקסון (Oscar Dickson; 1823–1897), שמימן את מסעות הקוטב של אדולף אריק נורדנשלד ופריטיוף ננסן ושעל שמו קרא נורדנשלד את שמו של האי הסמוך ב-1884.

באוגוסט 1942 הופצצו העיר, על נמלהּ ותחנת הרדיו האסטרטגיים שלה על ידי אוניית המערכה זוטא הנאצית "אדמירל שר" במסגרת "מבצע וונדרלנד" (Wunderland). האונייה הגרמנית הפגיזה אוניות סובייטיות שעגנו בנמל, והנחיתה חיילים בחוף. ואולם, מגיני הנמל השיבו אש באמצעות תותח הוביצר מיושן, והצליחו לגרום ל"אדמירל שר" נזק מסוים. הגרמנים השיבו את החיילים לאונייה, ונסוגו לבסיסם בנורווגיה מבלי שהצליחו לפגוע בשיירות באזור. בעיר הוצבה אנדרטה לזכר מגיניה.

בעיר הוצבה אנדרטה לזכר הימאי הרוסי ניקיפור בגיצ'ב שמצא את מותו בתחומי האי דיקסון.

מאז 1985 אוכלוסיית העיר נמצאת במגמת ירידה מתמדת, כיום מתגוררים בה 650 איש לעומת 5,000 בשנת 1985.

לפי שיר על המקום הוא נקרא "בירת החוג הארקטי" (Столицей Арктики).

== גאוגרפיה ואקלים ==
היישוב נמצא על גדות ים קארה, בשפך נהר היניסיי מול האי דיקסון ושוכן בשולי שטחי הטונדרה של סיביר.

בדיקסון שורר אור יום מה-5 במאי ועד ה-10 באוגוסט, לילה שורר מ-11 בנובמבר ל-1 בפברואר ובין ה-8 בדצמבר ל-5 בינואר שורר חושך מוחלט. כך זהו היישוב הגדול ביותר צפונית לחוג הארקטי בו שורר חושך גמור זמן כה ממושך בחורף. מאמצע ספטמבר ועד סוף מאי הטמפרטורה היומית ממוצעת יורדת מתחת לאפס מעלות צלזיוס. כאשר הטמפרטורה היומית הממוצעת בינואר היא 25.4- מעלות. הטמפרטורה היומית הממוצעת באוגוסט, החודש החם בשנה היא 4.8 מעלות בלבד.

== תשתיות ==
=== שדה תעופה ===
5 ק"מ ממערב ליישוב, על גבי אי סמוך לחוף מצוי שדה תעופה קטן (קוד IATA: DKS; קוד ICAO: UODD), שדה התעופה דיקסון שבנייתו הושלמה בשנות ה-30 של המאה ה-20. שדה התעופה קלט מטוסי נוסעים אזרחיים לרוב, בעיקר מטוסי אנטונוב ויאקובלב ומסוקים מכל הדגמים. בסתיו 2010 חדל מלפעול בשל תנאי תשתית רעועים ותנאי מזג אוויר ירודים שמנעו את הפעלת השדה. בדצמבר 2010 חודשה פעילות השדה וחברת התעופה של מחוז קרסנויארסק, "קראסאוויה", החלה להפעיל טיסות סדירות ממנו ואליו.

=== הנמל ===
בעיר שוכן נמל הים הצפוני ביותר ברוסיה, שהוא אחד מנמלי הים החשובים של הצי הרוסי ובתחומו נמצא מפעל דגים. הנמל מהווה לנקודת מוצא חשובה אל אוקיינוס הקרח הצפוני.

=== תחנת מחקר ===
מאז 1916 פועלת בעיר תחנה לחקר הקוטב ובה מרכז רדיו-מטאורולוגי ותחנת מצפה גאופיזית.

== עיר תאומה ==
* 

== קישורים חיצוניים ==

* 
* [http://dikson21.narod.ru/ אתר דיקסון] 
* [http://www.vokrugsveta.com/S4/po_moram/dikson.htm סיפור מסע בדיקסון] 
* [https://web.archive.org/web/20140826114949/http://slovari.yandex.ru/~%D0%BA%D0%BD%D0%B8%D0%B3%D0%B8/%D0%91%D0%A1%D0%AD/%D0%94%D0%B8%D0%BA%D1%81%D0%BE%D0%BD/ ערך אנציקלופדי קטן על המקום] 
* [ftp://ftp.atdd.noaa.gov/pub/GCOS/WMO-Normals/RA-II/RA/20674.TXT אקלים האי דיקסון בשנים 1961-1990]

==הערות שוליים==

קטגוריה:רוסיה: ערי נמל
קטגוריה:מקומות יישוב נידחים
קטגוריה:חבל מנהלי קרסנויארסק: יישובים
קטגוריה:יישובים שהוקמו ב-1915
חלפה

חלפה-אנריקס (בספרדית: Xalapa-Enríquez או Jalapa-Enríquez), או בקיצור חלפה (), היא בירת מדינת וראקרוס במקסיקו.

==היסטוריה==
במקום בו נמצאת כיום חלפה התקיימו מספר יישובים קטנים של ילידים מאות שנים לפני הכיבוש הספרדי במאה ה-16. באזור שנת 1313 היישובים התאחדו לכפר אחד גדול בשם שַׁלַפַּן. באזור אמצע המאה ה-15 האזור נכבש על ידי שליט האצטקים מוקטסומה הראשון.

ב-1519 הרנאן קורטס כבש את הכפר בדרכו לכיבוש כלל האימפריה האצטקית. הספרדים עיוותו את שם הכפר לשלפה, אך הצליל ש' נשמט מהספרדית המודרנית, ובמקרה זה, כמו במקרים אחרים, הוא שונה לח'.

כשהספרדים הגיעו לכפר הייתה בו אוכלוסייה קטנה יחסית, ובשנים שלאחר מכן התושבים התחילו לעזוב את המקום והאוכלוסייה קטנה עוד יותר. המצב השתנה כשב-1720 המסחר באזור התחיל להתחדש, ובעקבותיו התיישבו מספר משפחות בחלפה וחשיבות היישוב גדלה. ב-18 בדצמבר 1791 קרלוס הרביעי, מלך ספרד, העניק לחלפה מעמד רשמי של עיירה לבקשת התושבים.

ב-1824, לאחר מלחמת העצמאות של מקסיקו, נוצרה מדינת וראקרוס וחלפה הוכרזה כבירת המדינה. ב-1830 חלפה קיבלה מעמד של עיר. ב-1892 שם העיר שונה ל"חלפה-אנריקס" כהוקרה למושל מדינת וראקרוס באותו זמן חואן דה לה לוס אנריקס.

==כלכלה==
הכלכלה של חלפה מתבססת על מסחר, שירותים פיננסיים, דיג, חקלאות, הכוללת גידול תירס, קנה סוכר, תפוזים, צ'ילי, וקפה, גידול פרחים, גידול מקנה ותעשייה.

==חינוך==
בעיר פועלות מספר אוניברסיטאות, בהן אוניברסיטת וראקרוסנה ואוניברסיטת חלפה.

==תחבורה==
את העיר משרת נמל התעופה אל לנסרו, שמציע טיסות למקסיקו סיטי, בירת מקסיקו.

==ערים תאומות==
* 
* 
* 
* 
* 

==קישורים חיצוניים==

* 
* 

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו ב-1791
יצחק סמוקובליה

ממוזער
יצחק (איסאק) סָמוֹקוֹבְלִיָה (בסרבו-קרואטית: Isak Samokovlija, בסרבית קירילית: Исак Самоковлија; 3 בספטמבר 1889, גוראז'דה, בוסניה, האימפריה האוסטרו-הונגרית – 15 בינואר 1955, סרייבו, הרפובליקה הפדרלית הסוציאליסטית של יוגוסלביה) היה סופר ורופא יוגוסלבי ממוצא יהודי, אשר תיאר בספריו את הווי חייהם של יהודי בוסניה.

==ביוגרפיה==
יצחק סמוקובליה נולד בגוראז'דה שבבוסניה, האימפריה האוסטרו-הונגרית למשפחה יהודית ספרדית שהיגרה מסמוקוב לבוסניה. הוא רכש השכלה תיכונית בסרייבו ולמד רפואה באוניברסיטת וינה בסיוע מלגת לימודים שקיבל מאגודת לה בנוולנצייה (La Benvolencia) אשר פעלה לקידום ההשכלה בקרב יהודי סרייבו. ב-1917, עם סיום לימודיו, שב לסרייבו והועסק כרופא בבית חולים צבאי. במקביל החל לפרסם מאמרים ושירים בעיתונות הקהילתית. ב-1927 הוציא לאור את סיפורו הקצר הראשון. לאורך שנות ה-30 הוציא לאור מספר ספרים אשר חלקם הומחזו. סיפוריו הבליטו את רובד האוכלוסייה קשת היום בקרב יהדות בוסניה, פרנסתם והווי חייהם.

במהלך מלחמת העולם השנייה, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה, סולק סמוקובליה ממשרתו ובהמשך נעצר. הוא הצליח לברוח ממעצרו ולחמוק ממעצר נוסף. ב-1946, הוציא לאור אסופת סיפורים קצרים ובהמשך כיהן כיושב ראש אגודת הסופרים של בוסניה והרצגובינה אשר תחת יוגוסלביה. בשנים 1948–1951 ערך את מזגין הספרות "בראזדה" (בסרבו-קרואטית: Brazda). ב-1953, ביקר סמוקובליה בישראל לרגל חגיגות יום העצמאות ונטיעת יער קדושי יוגוסלביה.

יצחק סמוקובליה הלך לעולמו בסרייבו ב-1955 והוא בן 65. נקבר בבית העלמין הספרדי הישן. הוא היה נשוי להֶדָה לבית בְּרוּנֶר ואב ל-3 ילדים.

במהלך מלחמת בוסניה עלו חלק מבני משפחתו לישראל.

==ספריו בתרגום עברי==
* עשרה סיפורים תרגם: יעקב מאסטרו; הקדים דברי מבוא: מיכאל לוי, תל אביב: התאחדות עולי יוגוסלביה, תשכ"ט.
* בין אביב לאביב: (סיפורים); תרגם והוסיף מבוא: יעקב מאסטרו; ערך: משה גיורא אלימלך, ירושלים: מורשת – ועד עדת הספרדים בירושלים והמרכז לשילוב מורשת יהדות המזרח במשרד החינוך והתרבות, תשמ"ב 1982.

==קישורים חיצוניים==

* מֶשָה סלימוביץ', [http://www.spiritofbosnia.org/volume-2-no-4-2007-october/isak-samokovlija יצחק סמוקובליה], באתר spiritofbosnia, אוחזר ב-25 באוגוסט 2014 
* (עם מותו)

==הערות שוליים==

קטגוריה:סופרים יהודים יוגוסלבים
קטגוריה:ניצולי השואה: בוסניה
קטגוריה:רופאים יהודים יוגוסלבים
קטגוריה:סרייבו: אישים
קטגוריה:יהודים בוסנים
קטגוריה:יוגוסלבים שנולדו ב-1889
קטגוריה:נפטרים ב-1955
אייל זלינגר

אייל זלינגר (נולד ב- 3 בדצמבר 1966) הוא תת-אלוף במיל' בצה"ל. בתפקידו האחרון היה קצין קשר ותקשוב ראשי (קשר"ר) וראש מטה אגף התקשוב.

אייל נולד בבאר שבע. התגייס לצה"ל בשנת 1985 .בוגר קורס קציני קשר בשנת 1986 .שירת כקצין קשר בגדוד שריון 195(בתעסוקה מבצעית בלבנון),בהמשך שירותו ביצע תפקידי פיקוד בכירים ובשנת 2000 עלה לדרגת סא"ל ושירת כמפקד גדוד הקשר של פיקוד המרכז, כקצין הקשר של אוגדת שריון סדירה (במבצע 'חומת מגן'). בשנת 2004 עלה לדרגת אל"ם ושירת כמקשא"פ מרכז, רמ"ח תקשוב במפקדת זרוע היבשה (בתקופת מלחמת לבנון השנייה) ורמ"ח אמל"ח באגף התקשוב (בתקופת 'עופרת יצוקה'). בשנת 2011 עלה לדרגת תא"ל ומונה לתפקיד קצין הקשר והתקשוב הראשי ורמ"ט אגף התקשוב (בתקופת 'עמוד ענן' ו'צוק איתן' ). שירת בתפקיד זה עד יולי 2015. מאז שחרורו מצה"ל עוסק במגזר העסקי .

במהלך תפקידו האחרון פיקד על חיל הקשר והתקשוב במהלך מבצע צוק איתן, שבו נעשה שימוש נרחב ביכולות המתקדמות של החיל.

כיום בתפקיד סמנכ"ל בחברת "גילת" תקשורת לווינית ובנוסף מכהן כדיקרקטור בחברת "אלטשולר שחם".

==קישורים חיצוניים==
* 
* 
* 
* 
* 
* יוסי הטוני, [http://www.pc.co.il/it-news/189478/ תא"ל אייל זלינגר, קשר"ר: "מידע שנאסף מ-8200 הגיע למג"ד דרך הרשת והציל חיים"], "אנשים ומחשבים", 6 ביולי 2015
* יוסי הטוני, [http://www.pc.co.il/news/191736/ תא"ל אייל זלינגר, הקשר"ר הפורש: "רכש רב-זרועי מאוחד הניב חיסכון של חצי מיליארד שקלים"], "אנשים ומחשבים", 28 ביולי 2015

קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי תיכון מקיף ג' (באר שבע)
קטגוריה:בוגרי אוניברסיטת בן-גוריון בנגב
קטגוריה:בוגרי המכללה לביטחון לאומי
קטגוריה:ישראלים שנולדו ב-1966
אריאל (מלאך)

אריאל הוא ביטוי המופיע במספר הקשרים תנ"כיים ובמיתולוגיה הנוצרית הוא שם של מלאך.

== מופעים קדומים ==
הביטוי "אריאל" (לא במשמעות של מלאך) מופיע לראשונה בספר ישעיהו:

אזכור נוסף מופיע בספר יחזקאל, שם הוא משמש ככינוי למזבח: "ומהאריאל ולמעלה קרנות ארבע". בעקבות כך גם האזכור שבישעיהו פורש כמתייחס לירושלים שנקראה על שם המזבח ישעיהו כ"ט ז "הֲמוֹן כָּל-הַגּוֹיִם, הַצֹּבְאִים עַל-אֲרִיאֵל". בתיאורי הקרבות של מישע נגד שיעבוד ממלכת ישראל מתאר מישע את כיבוש העיר נבו ואת שביית "אראל דודה והבאתו לאל המואבי"… (שורה 12: "ואשב משם את אראל דודה וא(ס)חבה לפני כמוש"). המושג "אראל" נדון ארוכות במחקר.המושג . עוד הוצע כי אראל / אריאל מייצג דמות של פסל או צלם של חיה מיתית בעלת ראש אדם גוף אריה וכנפי ציפור, אפשרות נוספת מדברת על "האראלים של דוד" שהם כנראה ,פסלים שהוצבו עוד בתקופת דוד, ה"אראלים של מואבים" מוזכרים בשמואל ב,כג כ - "וּבְנָיָהוּ בֶן-יְהוֹיָדָע בֶּן-אִישׁ-חי (חַיִל) רַב-פְּעָלִים, מִקַּבְצְאֵל; הוּא הִכָּה, אֵת שְׁנֵי אֲרִאֵל מוֹאָב". השם אראל נקשר גם לשבט גד, אם כי בשינוי קל – 'בְּנֵי גָד, לְמִשְׁפְּחֹתָם...לְאַרְאֵלִי--מִשְׁפַּחַת, הָאַרְאֵלִי.' (בראשית מו, טז. במדבר כו, טז-יז) משפחת אראלי היא אחת ממשפחות שבט גד. ובאשר ל-"דודה", ישנם חוקרים הקושרים אותו לשם דוד. אבל, בעת ההיא המאה ה-9 לפנה"ס, עדיין לא נעשה שימוש באימות קריאה –א,ה,ו,י בכתב הכנעני, ולכן הימצאות האות "ו" באמצע מילה, אומרת דרשני. במצבת מישע ישנן שתי מילים בלבד שהאות "ו" נמצאת במרכזן – יהווה ו- דודה. ולכן נראה שמדובר בכלי פולחן כלשהו. בספרות חז"ל "אריאל" הפך לכינוי להיכל, שהיה בצורת טרפז - "צר מאחריו ורחב מלפניו ודומה לארי"..

בתרגום התנ"ך ליוונית (ובהמשך לשפות אחרות) לא תורגמה המילה כהלחם "ארי-אל", האריה של אלוהים, אלא הושארה ככתבה, כשֵׁם. 

במשמעות של ישות קדושה או מלאך, פרופ' האריס פלטשר טען כי השם "אריאל" מופיע בספר חנוך א' (מהספרים החיצוניים). וכמלאך התקבעה דמותו בנצרות: לפי התאולוג היינריך קורנליוס אגריפה (במאה ה-16),

==בתרבות==
ייתכן והמונח האכדי ארלו (ḫarālu) מתייחס למשכן האלים בהרים או בשאול, או לדיירי השאול.

אריאל הוא אף כינוי לאל הגנוסטי דמוי האריה, שדמותו תוארה רבות כשהוא בעל ראש אריה - כך מכנה אותו סופיה (החוכמה) במיתוס הבריאה הגנוסטי

אריאל הוא יצור שמימי המנהיג את צבא רוחות האי במחזה "The Tempest" של ויליאם שייקספיר.

המלאך אריאל הוא דמות משנית ב-"Paradise Lost" מאת ג'ון מילטון (1667).

==קישורים חיצוניים==

==הערות שוליים==

 
קטגוריה:מלאכים
קטגוריה:מיתולוגיה נוצרית
קטגוריה:מלאכים בנצרות
כנן

מלחים משתמשים בכנן כדי למתוח חבלים]]
כַּנָּן (באנגלית: capstan) הוא שמה של מכונה בעלת תוף אנכי, המשמשת למתיחת חבלים, ובמיוחד חבלי המפרשים וחבלי ההיקשרות בכלי שיט. מכונה דומה אך בעלת תוף אופקי נקראת כַּנֶנֶת.

הכננים הראשונים היו עשויים מתוף עץ אנכי נע על ציר שהורכב על סיפון האונייה. מוטות עץ היו מוכנסים דרך חורים בחלק העליון של הכנן על מנת לסובב אותו. על ציר הכנן הורכב מחגר משונן (ראצ'ט) על מנת למנוע את הסתובבותו בכיוון ההפוך. החבלים תמיד נכרכו על הכנן בכיוון השעון.

כננים מודרניים מונעים לרוב באמצעות מנוע קיטור, מנוע חשמלי או מנוע הידראולי, והם מצוידים בתמסורת להפחתת מהירות הסיבוב.

==קישורים חיצוניים==

* 

קטגוריה:חלקי כלי שיט
מדחף תמרון

ניתן להבחין בסימון מדחף התמרון הקדמי מתחת לשם הספינה.
מדחף תמרון קדמי
מדחף תמרון (באנגלית: thruster), הוא מדחף עזר של כלי שיט, המסייע לתמרונו בעת כניסה ויציאה מן הנמל וכן במהלך ההתקשרות לרציף או ההינתקות ממנו. מדחף תמרון המותקן בחרטום כלי השיט נקרא "מדחף תמרון קדמי" (באנגלית: bow thruster) או "חרטומן", וזה המותקן בירכתיו נקרא "מדחף תמרון אחורי" (באנגלית: stern thruster). מדחפי תמרון מותקנים גם במתקנים ימיים, כמו אסדות קידוח, אז הם משמשים לייצוב המיקום של המתקן. 

מדחף התמרון הופך את שלב ההתקשרות לרציף לקל יותר, משום שהוא מאפשר לרב החובל להפנות את כלי השיט לכיוון הרצוי לו מבלי להשתמש במדחפים הראשיים. בכלי שיט גדול במיוחד יכולים להיות מספר מדחפים לשליטה מרבית בתנועת כלי השיט. כלי שיט הנעזר במדחף תמרון אחד או שניים אולי לא יזדקק לשירותיה של גוררת, ובכך יחסוך כסף רב בכל כניסה ויציאה מהנמל. מלבד העלות, ספינות נופש רבות צבועות בלבן, וכניסה או יציאה מהנמל באמצעות גוררת עלולות ללכלך את צבען.

לכלי שיט גדולים ישנם בדרך כלל כמה תעלות מדחפים, שבתוכן נמצאים המדחפים המאפשרים לנווט את כלי השיט לכיוון הרצוי. המדחפים מונעים על ידי מנוע חשמלי או מנוע הידראולי.

כל מדחף תמרון יסומן על ידי X מוקף בעיגול משני צדי כלי השיט, מעל קו המים.

==קישורים חיצוניים==

* "Bow thrusters: construction and working", in: [http://www.marineinsight.com/tech/auxiliary-machinery/bow-thrusters-construction-and-working/ marineinsight.com]
* "How bow thurster is used for maneuvering a ship", in: [http://www.marineinsight.com/marine/marine-news/headline/how-bow-thruster-is-used-for-maneuvering-a-ship/ marineinsight.com]

קטגוריה:ערכים שבהם תבנית בריטניקה אינה מתאימה
קטגוריה:חלקי כלי שיט
שש דרגות חופש

תנועת שש דרגות חופש של גוף מוגדרת על ידי מיקומו ומצב הזוויתי שבו הוא נמצא ביחס למערכת צירים נתונה במרחב תלת-ממדי. את התנועה ניתן להפריד לתנועה קווית (העתקה) בשלושה צירים ותנועה זוויתית (סיבוב) סביב שלושה צירים ומכאן שמה.

תנועת שלוש דרגות חופש לרוב מתארת דימוי תנועה קווית של גוף או נקודת מסה במרחב התלת־ממדי, ללא תנועה זוויתית. משמש בסימולטורים פיזיקליים מפושטים. לעיתים רחוקות יכול לתאר תנועה קווית במרחב דו-ממדי ותנועה זוויתית סביב הציר המאונך למישור.

== תנועה קווית ==
נפוץ להשתמש במערכת צירים קרטזית בעלת שלושה צירים לתיאור תנועה קווית של גוף. התנועה הקווית מתארת בפועל תנועה של מרכז הכובד של הגוף:
# תנועה אורכית - תנועה לפנים או לאחור. כיוונו לרוב מסומן מהחלק אחורי לכיוון החלק הקדמי של הגוף. בכלי תחבורה מהירכתיים לכיוון החרטום.
# תנועה רוחבית - תנועה ימינה או שמאלה.
# תנועה אנכית - תנועה מעלה מטה.

==תנועות זוויתית==
ישנן שלוש תנועות זוויתית המבצעות סיבוב של הגוף סביב צירי התנועה הקווים.

תנועות זוויתיות:
# סבסוב - זוהי תנועה של גוף סביב הציר האנכי שלו. מכונה גם שינוי אזימוט.
# עלרוד - זוהי התנועה של גוף סביב הציר הרוחבי שלו ומאפשרת הטיית הקצה הקדמי והקצה האחורי של הגוף מעלה מטה.
# גלגול - זוהי התנועה של גוף סביב הציר האורכי שלו.

תנועה זוויתית של אוניה
תנועה זוויתית של מטוס

==ראו גם==
* מאזנות
* יציבות כלי טיס
* מכניקה של גוף קשיח
* זוויות אוילר

==קישורים חיצוניים==
* [https://web.archive.org/web/20111125015923/http://www.pomorci.com/Zanimljivosti/Ship%27s%20movements%20at%20sea.pdf הסבר מפורט]

קטגוריה:תחבורה
מוניר אל-חדאדי

מוניר אל-חדאדי מוחמד (ידוע גם בשמו הפרטי בלבד מוניר, בספרדית: Munir El Haddadi Mohamed, בערבית: منير الحدادي محمد; נולד ב-1 בספטמבר 1995) הוא כדורגלן ספרדי-מרוקאי המשחק בעמדת החלוץ בלגאנס ובנבחרת מרוקו.

== קריירת מועדונים ==
אל-חדאדי נולד באל אסקוריאל בקהילה האוטונומית של מדריד שבספרד, למשפחה מוסלמית<ref></ref> ממוצא מרוקאי. אביו מוחמד היגר בצעירותו לספרד ממרוקו, בעוד אמו סעידה היא ילידת העיר האוטונומית מלייה (חלק ממרוקו הספרדית ההיסטורית).

הוא התחיל את הקריירה שלו במחלקת הנוער של אתלטיקו מדריד ובשנת עבר למחלקת הנוער של ברצלונה. בעונת זכתה הקבוצה בליגת האלופות לנוער עם 11 שערים. ב-24 באוגוסט 2014 ערך את הופעת הבכורה שלו בקבוצה הבוגרת בה גם הבקיע את שער הבכורה שלו בבוגרים בניצחון 0–3 נגד אלצ'ה.

ב-30 באוגוסט 2016 הושאל לעונה אחת לוולנסיה עם אופציה לרכישה. ב-1 בספטמבר 2017 הושאל פעם נוספת לעונה אחת לדפורטיבו אלאבס.

ב-11 בינואר 2019 חתם בסביליה לארבע וחצי שנים.

ב-31 באוגוסט 2022 חתם בחטאפה. ב-4 בספטמבר 2022 ערך הופעת בכורה בקבוצה, בתבוסה 1–5 לולנסיה.

ב-30 ביולי 2023 חתם בלאס פאלמאס.

ב-22 באוגוסט 2024 חתם בלגאנס לשנתיים.

== קריירת נבחרות ==
=== ספרד ===
שיחק בנבחרות הנוער, הצעירה ואף הופיע פעם אחת יחידה, ב-8 בספטמבר 2014 בנבחרת ספרד הבוגרת בניצחון 1–5 נגד במסגרת מוקדמות יורו 2016.

=== מרוקו ===
מאז 2021 הוא שחקן של נבחרת מרוקו הבוגרת.

== תארים ==
;ברצלונה
* אליפות ספרד (2): 2014/2015, 2015/2016
* הגביע הספרדי (2): 2014/2015, 2015/2016
* ליגת האלופות (1): 2014/2015
* הסופר קאפ האירופי (1): 2015
* אליפות העולם לקבוצות (1): 2015
* הסופר קאפ הספרדי (2): 2016, 2018

;סביליה
* הליגה האירופית: 2019/2020

==קישורים חיצוניים==

* [http://www.fcbarcelona.com/football/first-team/staff/players/munir-el-haddadi מוניר אל-חדאדי] באתר הרשמי של מועדון הכדורגל ברצלונה

==הערות שוליים==

קטגוריה:כדורגלנים מרוקאים
קטגוריה:כדורגלנים ספרדים
קטגוריה:חלוצי כדורגל מרוקאים
קטגוריה:חלוצי כדורגל ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני ולנסיה
קטגוריה:כדורגלני דפורטיבו אלאבס
קטגוריה:כדורגלני סביליה
קטגוריה:כדורגלני חטאפה
קטגוריה:כדורגלני לאס פאלמאס
קטגוריה:כדורגלני לגנס
קטגוריה:כדורגלני נבחרת ספרד
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:מוסלמים ספרדים
קטגוריה:ספרדים ממוצא מרוקאי
קטגוריה:מרוקאים שנולדו ב-1995
קטגוריה:ספרדים שנולדו ב-1995
פאקו אייסטאראן

פרנסיסקו מרטין "פאקו" אייסטאראן בארנדיאראן (בספרדית: Francisco Martín "Pako" Ayestarán Barandiarán; נולד ב-5 בפברואר 1963) הוא מאמן כדורגל ספרדי ממוצא בסקי המשמש כעוזר מאמן אסטון וילה.

==קריירה==
אייסטאראן לא היה כדורגלן מקצועי ואת דרכו בכדורגל החל בתחום האימון הגופני. בשנת 1996, עת שימש כמאמן הכושר באוסאסונה ששיחקה אז בליגה הספרדית השנייה, אימן את הקבוצה למשך חודשים ספורים רפאל בניטס. לאחר עזיבתו של בניטס לאקסטרמדורה עזב גם אייסטאראן את אוסאסונה והצטרף לבניטס. בשנים 2000 - 2008 שימש כעוזר המאמן בצוותו של בניטס כשזה אימן בטנריפה, ולנסיה וליברפול. כעוזרו של בניטס היה אייסטאראן שותף בין השאר לזכיות באליפות ספרד ב- וב- ובגביע אופ"א ב- עם ולנסיה ובזכייה בליגת האלופות עם ליברפול ב-. בשנת 2007 עזב אייסטאראן את ליברפול ונפרד מבניטס לאחר 11 שנות עבודה משותפת, ובינואר 2008 עבר לשמש כאחראי כושר גופני בריאל סוסיאדד. בעונת שימש אייסטאראן כעוזר המאמן וראש מערך האימון הגופני בבנפיקה ליסבון. ב- שימש באותו תפקיד בוולנסיה ובהמשך עבר לבצע את התפקיד בקבוצת אל אהלי מדובאי.

===מאמן ראשי===
ב-2013 החל לשמש כמאמן ראשי בקבוצת אסטודיאנטס טקוס המקסיקנית מליגת המשנה. בעונתו הראשונה כמאמן ראשי זכה אייסטאראן עם טקוס באליפות הליגה השנייה בקלאוסורה אולם הקבוצה לא העפילה לליגה הראשונה לאחר שהפסידה בפלייאוף ההעפלה לקלוב אוניברסידד דה גוודלחרה, אלופת האפרטורה.

ב-26 באוגוסט 2014 מונה למאמן הראשי של מכבי תל אביב, לאחר עזיבתו של אוסקר גארסיה. בעונתו היחידה במכבי תל אביב זכה עם הקבוצה בשלושת התארים בתחרויות בהן השתתפה: בדצמבר 2014 זכו בגביע הטוטו לאחר שניצחו בגמר 1-2 את מכבי חיפה, ב-17 במאי 2015 זכו באליפות המדינה, וב-20 במאי 2015 זכו בגביע המדינה לאחר ניצחון 2-6 במשחק הגמר על הפועל באר שבע. ב-1 ביוני 2015 הודיע כי לא ימשיך בקבוצה לעונה נוספת.

ב-20 באוגוסט מונה פאקו למאמנה של סנטוס לגונה מליגת העל המקסיקנית. ב-20 בנובמבר התפטר מתפקידו.

בפברואר 2016 מונה לעוזרו של גארי נוויל בוולנסיה מהליגה הספרדית. ב-30 במרץ 2016 מונה לתפקיד המאמן לאחר פיטוריו של נוויל. ב-20 בספטמבר 2016 פוטר מתפקידו לאחר רצף כישלונות של הקבוצה.

ב-28 בספטמבר 2017 התמנה פאקו לתפקיד מאמן לאס פאלמס מליגת העל הספרדית. פאקו הוביל את הקבוצה בשבעה מחזורי ליגה, בהם צבר שישה הפסדים ותיקו בודד, ובעקבות הדחתה של הקבוצה גם מהגביע הספרדי, פוטר מתפקידו חודשיים בלבד לאחר מינויו.

ב-28 במאי 2018 חזר למקסיקו ומונה למאמן פצ'וקה מליגת העל המקסיקנית. ב-20 בינואר 2019 פוטר מתפקידו.

ב-10 באוגוסט 2020 מונה למאמן טונדלה הפורטוגזית. במרץ 2022 פוטר מתפקידו.

== תארים ==
=== כעוזר מאמן ===

;טנריפה
* עליה לליגה הראשונה (1): 2000/2001

;ולנסיה
* אליפות (2): 2001/2002, 2003/2004
* גביע אופ"א (1): 2003/2004

;ליברפול
* ליגת האלופות (1): 2004/2005
* הסופר קאפ האירופי (1): 2005/2006
* גביע ה-FA (1): 2005/2006
* מגן הקהילה (1): 2006/2007

;בנפיקה ליסבון
* גביע הליגה (1): 2008/2009

=== כמאמן ראשי ===
;מכבי תל אביב
* אליפות (1): 2014/2015
* גביע המדינה (1): 2014/2015
* גביע הטוטו (1): 2014/2015

==קישורים חיצוניים==

* 
* 
* 

==הערות שוליים==

קטגוריה:מאמני כדורגל ספרדים
קטגוריה:מאמני מכבי תל אביב
קטגוריה:מאמני ולנסיה
קטגוריה:מאמני לאס פאלמאס
קטגוריה:מאמני כדורגל זרים בישראל
קטגוריה:בסקים
קטגוריה:ספרדים שנולדו ב-1963
תקיפה גלובלית מיידית

תקיפה גלובלית מיידית (באנגלית: Prompt Global Strike או PGS) הוא שם קוד למאמץ צבאי אמריקאי לפיתוח מערכת המסוגלת לבצע התקפה קונבנציונלית מדויקת בכל מקום בעולם בתוך שעה בודדת, בדומה לטיל בליסטי בין-יבשתי (ICBM).

באפריל 1999 ציין גנרל ההאחראי ג'יימס קארטרייט כי: "כיום אם אתה מעוניין להימנע מפעולה גרעינית, זמן תגובה קונבנציונלית צבאית הוא ימים, אולי שבועות". מערכת PGS יכולה להיות יעילה בעת עימות גרעיני, ויכולה להחליף את פעולת הנשק הגרעיני עבור כ־30% מהמטרות. PGS מכילה מגוון רב של טכנולוגיות כולל רקטות המשוגרות מהקרקע וטילים שגא-קוליים (Hypersonic - מהירות של מעל 5 מאך) המשוגרים מהאוויר אולם אף אחת מהטכנולוגיות עדיין לא הגיעה לבשלות מבצעית.

== המערכת ==

== היסטוריה ==

=== תגובה רוסית ===
בדצמבר 2010 מומחים בצבא הרוסי הודיעו כי המערכת המתוכננת להגנה מפני טילים, S-500, תכלול הגנה מפני טילים שגא-קוליים. בדצמבר 2012 אמר סרגיי קראקייב ראש מערך הטילים האסטרטגיים של רוסיה כי המערכת שתחליף את R-36M2 Voevoda ICBM תאפשר לרוסיה "לממש הזדמנויות כמו יצירת נשק אסטרטגי מדויק עם ראש קרב קונבנציונלי וטווח פרקטי חובק עולם. רוסיה תוכל לממש נשק לא אטומי מדויק מבוסס על רקטות בין-יבשתיות במקרה שארצות הברית תשאף לתכנן נשק כזה.

== ראו גם == 
* סארמאט
* DF-ZF

== קישורים חיצוניים ==
*[http://www.fas.org/sgp/crs/nuke/R41464.pdf "Prompt Global Strike" וטילים בליסטיים: רקע ונושאים לביקורת (PDF)], מאת Amy F. Woolf
*[http://www.washingtonpost.com/wp-dyn/content/article/2010/04/07/AR2010040704920.html U.S. Looks To Non-Nuclear Weapons To Use As Deterrent]. וושינגטון פוסט
*[https://web.archive.org/web/20100117054230/http://www.popularmechanics.com/technology/military_law/4203874.html?page=1 טיל שיוט היפר-קולי: America's New Global Strike Weapon]. Popular Mechanics
*[http://www.globalsecuritynewswire.org/gsn/nw_20090701_5635.php צבא ארצות הברית מתכנן השקת מערכת "Prompt Global Strike" ב 2015]. Global Security Newswire

קטגוריה:מוצרים עתידיים: אמצעי לחימה
קטגוריה:אמצעי לחימה אמריקאיים
קטגוריה:לוחמת חלל
קטגוריה:כלי טיס שגא-קוליים
וספר (קוקטייל)

וספר או וספר מרטיני (באנגלית: Vesper) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מג'ין, וודקה ולילט בלנק.

== מקור הקוקטייל ==
הקוקטייל הומצא על ידי ג'יימס בונד בספר משנת 1953 - קזינו רויאל. הקוקטייל המקורי שונה במעט בכמויות המוכרות על ידי איגוד הברמנים הבינלאומי.

פלמינג ממשיך כאשר בונד אומר לברמן, לאחר שלקח לגימה ארוכה:

בפרק הבא, קורא בונד למשקה וספר. הוא מוצג בפני וספר לינד היפהפייה שמסבירה את משמעות שמה: "נולדתי בערב... בערב סוער מאוד..." ומבקש ללוות ממנה את שמה.

הקוקטייל וספר, שונה מקוקטייל המרטיני שבונד רגיל להזמין, בכך שנעשה שימוש בג'ין ווודקה יחדיו, וקינה לילט במקום ורמוט וסליל לימון במקום זית.

למרות שיש דיון מקיף על הקוקטייל הזה, בונד מזמין אותו רק פעם אחת לאורך כל הספרים של פלמינג. בונד מזמין את הוספר בסרט "קזינו רויאל". פליקס לייטר מזמין לו את הקוקטייל הזה בספר יהלומים הם לנצח עם קרסטה בלנקה במקום קינה ליליט.

במציאות הומצא הוספר על ידי חברו של פלמינג - איוואר ברייס.

==קישורים חיצוניים==

* [http://megafon-news.co.il/asys/archives/92400 "מעורבב ולא מנוער – המשקאות של 007" באתר "מגפון"]
* 

==הערות שוליים==

קטגוריה:קוקטיילים
קטגוריה:ג'יימס בונד
דודג' צ'אלנג'ר

דודג' צ'אלנג'ר קלאסיק 2010
דודג' צ'אלנג'ר (באנגלית: Dodge Challenger) הוא השם של שלושה דורות של כלי רכב המיוצרים על ידי חטיבת דודג' של חברת קרייזלר שהודגרו בקטגוריות של "מכונית שרירים" ושל מכונית פוני. 

הדור הראשון יוצר מ-1969 עד 1974, ובוסס על שלדת ה-E של קרייזלר, חלקה מרכיבים רבים עם הפלימות' ברקודה ולמעשה הייתה מכונית פוני. הדור השני יוצר מ-1978 עד 1983 וחלק הנדסה משותפת עם המיצובישי גאלאנט למבדה. הדור השלישי והנוכחי הוצג בתחילת 2008 כדי להתמודד נגד הדור החמישי של הפורד מוסטנג והדור החמישי של השברולט קמארו.לצ'אלנג'ר בדגם ה-הלקאט יש הספק של 707 כ"ס מה שנותן לו יתרון על מתחריו (עם זאת ב-2017 הוצאה מהדורה מוגבלת של הצ'אלנג'ר הנקראת DEMON-שד המציגה הספק של 840 כ"ס והאצה מ 0–100 קמ"ש תוך 2.1 שניות).

==קישורים חיצוניים==

* 

קטגוריה:מכוניות ספורט
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:דגמי מכוניות שהושקו ב-1969
צ'אלנג'ר
פיתה (ימאות)

פיתה להיקשרות ברציף
פיתה על סיפונה של ספינה
בימאות, פיתה (שיבוש של המונח באיטלקית: Bitta; על-פי האקדמיה ללשון העברית: זָקֵף) היא עמוד קצר המחובר לרציף (באנגלית, "Mooring bollards") או לכלי השיט (ומכונים באנגלית "Bitts"). אל עמוד זה מחברים את חבלי ההיקשרות או הגרירה באמצעות ליפוף סביב הפיתה.

הפיתה יכולה להיות עשויה מעץ, מתכת או אבן, אולם בכל מקרה תסתיים בבליטה בצורת פטריה בחלקה העליון, המגנה מפני החלקת החבל מהפיתה בעת מתיחה.
הספינה "Mircea", (נבנתה ב-1938) קשורה לרציף, באמצעות חבל היקשרות המלופף סביב פיתה, לשם תצוגה באירוע ב-2022

==קישורים חיצוניים==

קטגוריה:חלקי כלי שיט
קטגוריה:מונחים ימיים
היקשרות (ימאות)

פיתה ברציף]]
חבל היקשרות במערום מסודר על סיפון כלי שיט; מכונה גם "שמש" על שם צורתו
הספינה "Mircea", שנבנתה ב-1938, קשורה לרציף לשם תצוגה באירוע ב-2022
היקשרות (באנגלית: Mooring, לפי האקדמיה ללשון העברית: רְתִיקָה) הוא תהליך האבטוח של כלי שיט אל נקודות קשירה, באמצעות חבלים (רְתוּקוֹת) לצורך פריקת מטען, הורדת או העלאת נוסעים, מילוי מאגרי הדלק או המים של כלי השיט וכדומה. ההיקשרות יכולה להתבצע אל רציף, עוגן, מצוף או כלי שיט אחר.

חבלי היקשרות עשויים לרוב מחומרים סינתטיים כגון ניילון, בגלל תכונותיו החזקות ועמידותו לאורך שנים. החבלים צריכים לעמוד בעיקר במאמצי מתיחה המופעלים עליהם מצד האונייה, הגאות והשפל, רוח וכוחות נוספים.

בקצוות חבלי ההיקשרות קיימים לרוב לולאות העשויות בטכניקה של איחוי קליעה כדי לאפשר חיבור מהיר לפיתה (זקף) או לנקודת ההיקשרות.

== דרכי היקשרות ==
=== היקשרות לרציף ===
היקשרות לרציף היא פעולה הדורשת שיתוף פעולה בין אנשים הנמצאים על הרציף לבין אנשים הנמצאים על כלי השיט המבקש להיקשר. משום שכלי שיט כבדים משתמשים בחבלים כבדים ועבים הקשים למשיכה, כלי שיט אלו לרוב ישתמשו בחבלים דקים יותר (heaving line, בעברית: "חבל זריקה" או "חבל משיכה") על מנת להעביר את חבלי ההיקשרות לרציף. כאשר חבלי ההיקשרות עברו לרציף, והונחו מסביב לפיתה (זָקֵף), על ידי פועל נמל ייעודי או איש צוות מכלי השיט שהורד לרציף במיוחד לצורך משימה זו, החבל יימתח וייקשר לזקפים על כלי השייט עצמו, על מנת למנוע התרחקות או התקרבות של כלי השיט לרציף. בכלי שיט כבדים, חבלים אלו ימתחו על ידי כננות ייעודיות הנקראות כַּנָּן (קפסטן).

{| bgcolor="#f7f8ff" align="center" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|+סכמת היקשרות אופיינית
|-
| colspan="3" | סכמת היקשרות אופיינית
|- bgcolor="#CCCCCC" align="center"
! מספר !! שם !! ייעוד
|-
|1
|חבל חרטום
|שומר את חרטום כלי השיט בצמוד לרציף
|-
|2
|בלם חרטום
|שומר את כלי השיט בצמוד לרציף
|-
|3
|'ספרינג' קדמי
|מונע תנועה קדימה
|-
|4
|'ספרינג אחורי'
|מונע תנועה אחורה
|-
|5
|בלם ירכתיים
|שומר את כלי השיט בצמוד לרציף
|-
|6
|חבל ירכתיים
|מונע תנועה של כלי שיט קדימה
|}

=== היקשרות לעוגן או מצוף ===
היקשרות לעוגן או מצוף תעשה על ידי התקרבות כלי השיט אל החפץ אליו הוא רוצה להיקשר. לרוב לחפץ זה יהיה מחובר חבל היקשרות עם לולאת עין בקצהו. מה שיאפשר לכלי השיט להושיט קדום<ref></ref> (גאנץ'<ref></ref> - מקל ארוך עם וו בקצהו) ולתפוס את חבל ההיקשרות המחובר בקצהו למצוף או לעוגן. לאחר משיכת החבל מהמים, צוות כלי השיט יניח את לולאת העין מסביב לאחד הזקפים בכלי השיט.

== קישורים חיצוניים ==

== הערות שוליים ==

קטגוריה:ימאות
מלון באב"ד

מלון באב"ד היה בית מלון שפעל בירושלים בזמן המנדט הבריטי.

==היסטוריה==
בעלי המלון היו יעקב וחנה באב"ד. המלון הוקם ברחוב יפו, פינת רחוב יהודית, מול תחנת המשטרה. 

במלון השתכנו רבנים ואדמו"רים רבים, בהן רבי אברהם מרדכי אלתר, ה"אמרי אמת", רבי אליעזר הגר, ה"דמשק אליעזר", הרב חיים מרדכי רולר, האדמו"ר מצ'ורטקוב, "הרב מפוניבז'", "הרב מטשיבין" והרב בן ציון ליכטמן הרב יוסף צבי דושינסקי עבר למלון בזמן מלחמת השחרור, עקב מגוריו ליד הגבול ברחוב שמואל הנביא.

המלון שימש גם כאולם חתונות. במלון התחתנו הרב יחיאל מיכל פיינשטיין וליפשא סולובייצ'יק (בתו של הרב מבריסק).

במרתף המלון פעל לימים דפוס "ספערא" של עיתון המודיע.

==לקריאה נוספת==
*המבשר, מוסף קהילות 261, י' באב תשע"ד, היו מלונות בירושלים

באב"ד
ארץ אלזוורת'

מפת אנטארקטיקה
ארץ אלזוורת (באנגלית: Ellsworth Land) היא חלק מיבשת אנטארקטיקה, הגובל ממערב בארץ מרי בירד, מצפון בים בלינגסהאוזן, מצפון-מזרח בבסיס חצי האי האנטארקטי, וממזרח בשוליים המערביים של מדף הקרח רון. היא משתרעת בין '103°24 מערב ל-'79°45 מערב. לאזור ממערב ל-90° מערב אין תביעת חזקה, התביעה לחזקה על האזור שבין 84° מערב ל-90° מערב היא של צ'ילה בלבד, והיתר נמצא בחזקתן של צ'ילה והממלכה המאוחדת כחלק מן הטריטוריה הבריטית באנטארקטיקה. חוף אייטס משתרע בין '103°24 מערב ל-'89°35 מערב וחוף בריאן בין '89°35 מערב ל-'79°45 מערב. 

ארץ אלזוורת' היא ברובה רמת קרח נישאה, אבל היא כוללת את הרי אלזוורת' המלכותיים ומספר רב של קבוצות הרים מפוזרות: האדסון, ג'ונס, בהרנדט, האוברג, מריק, סוויני וסקייף. 

ארץ זו שוכנת סמוך למרכז האזור שתייר החוקר האמריקאי לינקולן אלזוורת' בטיסת מטוס במהלך נובמבר-דצמבר 1935. הוועדה המייעצת לשמות אנטארקטיים קראה לה על שמו ב-1962 לזכר אותה טיסה טראנסקונטיננטלית היסטורית מן האי דאנדי אל מדף הקרח רוס.

==קישורים חיצוניים==

* 

==הערות שוליים==

*
קטגוריה:אנטארקטיקה: אזורים
סג'יל 55

סג'יל 55 (בערבית: سجيل 55) היא רקטה ארוכת טווח מייצור עצמי של ארגון החמאס.

הרקטה נכנסה לשימוש מבצעי ביולי 2014 במהלך מבצע צוק איתן. הטווח המרבי שלה הוא 55 ק"מ והיא מסוגלת לפגוע במספר ערים בישראל, בהן ראשון לציון, בת ים, חולון, בית שמש ובאר שבע.

==ראו גם==
* סג'יל (טיל)

==הערות שוליים==

קטגוריה:רקטות ארטילריות
קטגוריה:חמאס: אמצעי לחימה
קטגוריה:הרשות הפלסטינית: המצאות
אלתר אליהו רובינשטיין

הרב אלתר אליהו רובינשטיין (כסלו תש"ז, 1946 - י"ח באייר תשס"ה, מאי 2005) היה רבה החרדי של אנטוורפן. רב קריית שומרי החומות ברמת שלמה. ומחבר סדרת ספרי שו"ת מגדנות אליהו.

==ביוגרפיה==
נולד בסיגט לר' אפרים פישל. הוריו עלו לארץ ישראל והתגוררו בבית גמליאל. בילדותו למד בקרעטשניף ברחובות. בבחרותו נסע ללמוד בקריית צאנז, והיה מראשוני הבחורים ב"מתיבתא" שנפתחה על ידי רבי יקותיאל יהודה הלברשטאם. היה מקורב לרבו. נישא לזיסל לאה בת הרב יהושע סג"ל דייטש. השידוך נעשה על ידי רבו. לאחר נישואיו התגורר בקריית צאנז, והשתתף בשיעור מיוחד מרבי יקותיאל יהודה בענייני הוראה. לאחר תקופה עבר לגור ברחובות, לאחר שלאשתו הוצעה עבודה ביסודות. 

בשנת תש"ל מונה על ידי רבו לכהן כרב "היכל צבי" בבתי ורשה. בהמשך מונה לכהן כראש כולל לחסידי צאנז בירושלים, לצד הרב משה טוביה ויסברגר והרב שלום איזנברגר. בשנת תשנ"ג מונה לרב קריית שומרי החומות ברמת שלמה. לפני כן כיהן כראש כולל בשומרי החומות. כמו כן כיהן כחבר ועד ההלכה של בית החולים לניאדו.

בשנת תשס"ד מונה לרבה של אנטוורפן, על מקום הרב חיים קרייזווירט אך שנה לאחר מכן נפטר בצורה פתאומית. אלמנתו נישאה לרב חיים אורי פריינד.

בשנת תשמ"א הוציא את ספרו הראשון שו"ת מגדנות אליהו. בסוף ימיו החל לעבוד על ספריו ותשובותיו אך נפטר בטרם הספיק. ילדיו הוציאו עוד שלושה חלקים של ספרו מגדנות אליהו. ספריו נכללו בפרויקט השו"ת.

==משפחתו==
* בנו הרב דוד, רב בית הכנסת 'מגדנות אליהו' בשכונת רוממה, ירושלים.
* בנו הרב חיים יהודה לייב, רבה של חלק מהציבור החסידי בשכונת רמת בית שמש ד' 2

==לקריאה נוספת==
*המבשר, ט"ז אייר תשע"ד, כרכא דכוליה ביה.

קטגוריה:רבנים חסידים
קטגוריה:רבנים חסידים ישראלים
קטגוריה:חסידי צאנז-קלויזנבורג
קטגוריה:רמת שלמה: רבנים
קטגוריה:כולל שומרי החומות
קטגוריה:אנטוורפן: רבנים
קטגוריה:יהודים הקבורים בהר המנוחות
קטגוריה:מחברי ספרי שו"ת ישראלים
קטגוריה:בוגרי ישיבת צאנז קלויזנבורג - נתניה